
	AZ EURÓPAI KÖZÖSSÉGEK BIZOTTSÁGA


Brüsszel, 18.11.2004
COM(2004) 751 végleges
 
Javaslat

A TANÁCS RENDELETE

a csatlakozási okmány 10. jegyzőkönyvének 2. cikke szerinti rendszerről szóló 866/2004/EK rendeletnek a mezőgazdaságot és az utazókat illető kedvezmények tekintetében történő módosításáról
(előterjesztő: a Bizottság)

INDOKLÁS

A Tanács a 866/2004 rendelettel létrehozott egy, a 2003-as csatlakozási okmány 10. jegyzőkönyvének 2. cikke szerinti rendszert, amely különös szabályokat ír elő azon áruk, szolgáltatások és személyek vonatkozásában, amelyek a Ciprusi Köztársaság kormányának tényleges ellenőrzése alatt álló és ezen ellenőrzésen kívül eső területek között húzódó határvonalat átlépik. Figyelembe véve a rendelet hatálybalépése óta szerzett tapasztalatokat, több szabályt enyhíteni kell, és egyes áruk kereskedelmét meg kell könnyíteni.
A javasolt módosítás olyan eljárást ír elő egyes áruk tekintetében, amelyek exportvisszatérítések vagy intervenciós intézkedések tárgyát képezik, és ennélfogva jelenleg nem alkalmazható rájuk a közös mezőgazdasági politika illetékes irányítóbizottsága határozatának megfelelően a határvonal-rendeletben a kedvezményezett elbánás érdekében meghatározott különös rendszer. Másodszor, a javasolt módosítás gondoskodik az élő állatoknak és állati eredetű termékeknek a zöld határvonalon át történő szállítását lehetővé tevő, egyedi eljárásról. Harmadszor, a javasolt módosítás növeli az utazóknak engedélyezett vámmentes keret érték- és mennyiséghatárát.

A javasolt módosítások még könnyebbé teszik a határvonalat átlépő kereskedelmet, és hozzájárulnak a sziget egységesüléséhez.

Javaslat

A TANÁCS RENDELETE

a csatlakozási okmány 10. jegyzőkönyvének 2. cikke szerinti rendszerről szóló 866/2004/EK rendeletnek a mezőgazdaságot és az utazókat illető kedvezmények tekintetében történő módosításáról

AZ EURÓPAI UNIÓ TANÁCSA,

tekintettel a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság csatlakozásának feltételeiről, valamint az Európai Unió alapját képező szerződések kiigazításáról szóló okmány
 Ciprusról szóló 10. jegyzőkönyvére és különösen annak 2. cikkére,
tekintettel Nagy-Britannia és Észak-Írország Egyesült Királyságának ciprusi felségterületeiről szóló, a fenti csatlakozási okmányhoz tartozó 3. jegyzőkönyvre
 és különösen annak 6. cikkére,
tekintettel a Bizottság javaslatára
,

mivel:

(1)
A 866/2004/EK tanácsi rendelet
 azon áruk, szolgáltatások és személyek vonatkozásában, amelyek a Ciprusi Köztársaság kormányának tényleges ellenőrzése alatt álló és ezen ellenőrzésen kívül eső területek között húzódó határvonalon haladnak át, különös szabályokat határoz meg.

(2)
A rendelet hatálybalépése óta szerzett tapasztalatok fényében több, utazókra vonatkozó szabályt enyhíteni kell, és egyes mezőgazdasági áruk kereskedelmét meg kell könnyíteni.

(3)
A 866/2004/EK rendeletet ennek megfelelően módosítani kell,

ELFOGADTA EZT A RENDELETET:

1. cikk

A 866/2004/EK rendelet a következőképpen módosul:

(1)
A 4. cikk a következőképpen módosul:

a)
A (2) bekezdés helyébe a következő lép:
„(2)
Ezek az áruk nem tartoznak vámárunyilatkozat hatálya alá. Nem tartoznak vámok és vámokkal azonos hatású díjak hatálya alá, azzal a feltétellel, hogy nem jogosultak export-visszatérítésre és intervenciós intézkedésekre.” 
Az első albekezdésből következően a Bizottság – a közös mezőgazdasági politika keretein belül létrehozott megfelelő irányítóbizottsági eljárással összhangban – kedvezményes feltételeket, továbbá az export-visszatérítésre vagy intervenciós intézkedésekre megillető jogosultsággal rendelkező termékekhez való hozzáférése vonatkozó szabályokat állapíthat meg. A tényleges ellenőrzés biztosítása érdekében a határvonalat átlépő mennyiségeket nyilvántartásba kell venni.”

b)
A (9) bekezdés helyébe a következő lép:

„(9)
Azoknak az élő állatoknak és állati eredetű termékeknek, amelyekre nézve kötelező a közösségi állategészségügyi ellenőrzés, a zöld határvonalat átlépő szállítása tilos. Ez a tilalom megszüntethető olyan bizottsági határozatokkal, amelyek a 178/2002/EK európai parlamenti és tanácsi rendelet 58. cikke (2) bekezdésében( említett eljárással összhangban elfogadott kereskedelmi feltételeket határoznak meg.

( HL L 31., 2002.2.1., 1. o.”
(2)
A 6. cikk helyébe a következő lép:

„6. cikk

(1)
A 69/169/EGK tanácsi irányelv( nem alkalmazandó, de a határvonalat átlépő személyek személyi poggyászában lévő áruk mentesülnek a forgalmi adó és a jövedéki adó alól, feltéve, hogy nincs kereskedelmi jellegük és teljes értékük személyenként nem haladja meg a 175 eurót. 

(2)
A forgalmiadó- és jövedékiadó-mentesség mennyiségi határértéke 200 cigaretta és 1 liter szeszes ital.

(3)
A (2) bekezdésben említett árukra vonatkozó vámmentesség nem jár a határvonalon átkelő, 17 év alatti személyeknek.

(4)
A (2) bekezdésben meghatározott mennyiségi határértékeken belül, és figyelembe véve a (3) bekezdésben előírt megszorításokat, a (2) bekezdésben felsorolt áruk értékét nem kell tekintetbe venni az (1) bekezdésben említett mentesség megállapításakor. 

(HL L 133., 1969.6.4., 6. o.” 

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, […]-án/-én


a Tanács részéről


az elnök
�	HL L 236., 2003.9.23., 955. o.


�	HL L 236., 2003.9.23., 940. o.


�	HL C […]., […]., […]. o.


�	HL L 206., 2004.6.9., 51. o.

